*Itkumuurilla* on Palmun teos Lapuan tuomiokirkossa.
**Helge Juhani Palmu** (s. 8. heinäkuuta 1944 Turku) on suomalainen taidemaalari. Hänen töidensä aiheina ovat useimmiten suomalaiset maaseudun talouskeskukset (esimerkiksi ladot) ja maisemat tai šamanistiset symbolit yhdistettyinä luolamaalausten tyylisiin ihmishahmoihin.

Elämä ja ura
------------

Palmun isä oli taidekauppias, jolla oli 1970-luvun lopulla kahvila-taidegalleria Turussa. Isä oli myös Jehovan todistaja. Palmu työskenteli mainospiirtäjänä 1960-luvulla ennen maalariksi ryhtymistään. Hän on opiskellut Onni Ojan yksityisoppilaana sekä Kölnissä vuosina 1991–1993. 

Palmu tunnetaan myös taloudellisesta kyvystään ja ajoittain runsaista tuloistaan. Taidemyyntitaustasta huolimatta 80 prosenttia Palmun myyntituloista sanotaan tulevan oheistuotteista, Palmu Design Collectionin vaaseista, tekstiileistä ja painotuotteista.

Vuonna 2007 *City-lehden* kulttuurikyselyssä 60 prosenttia vastaajista mainitsi Palmun maan yliarvostetuimmaksi taiteilijaksi.

Palmu osti vuonna 1998 Kapteeninkadulla sijainneen helsinkiläisen Strindbergin taidesalongin irtaimistoineen ja arkistoineen. Siellä hän esitteli omien töidensä ohella muun muassa Eero Nelimarkan kirjeitä. Palmu sulki toistaiseksi Strindbergin gallerian kuten myös Aleksanterinkadun toimipisteensä kesäkuussa 2007.

Yksityiselämä
-------------

Palmu on ollut naimisissa kuusi kertaa, muun muassa Katriina Wuoriston ja Tiina Jylhän kanssa. Nykyinen vaimo on latvialaissyntyinen Leila Palmu (o.s. Pikk). Palmu haki huhtikuussa 2009 avioeroa. Hän kuitenkin perui hakemuksen myöhemmin kesäkuussa. Palmu loukkaantui vakavasti tulipalossa kotonaan kesäkuussa 2017. Hänelle on tehty useita leikkauksia ja ihonsiirtoja alaraajoihin ja hän on menettänyt yhdeksän varvasta jaloistaan. Keväällä 2019 hänellä diagnosoitiin kasvain virtsateissä ja hänen kerrottiin olleen menossa leikkaukseen kesäkuussa 2019. Hänen vaimonsa Leila toimii Palmun omaishoitajana. Maaliskuussa 2021 Palmu sai taas vakavia palovammoja kotonaan kun sähkökäyttöinen ilmapatja syttyi tuleen ja hän joutui sairaalaan kriittisessä tilassa. Onnettomuuden seurauksena Palmun vasen jalka ja vasemman käden sormet amputoitiin.

Lähteet
-------

1. ↑  Uusi alku *Vantaan Lauri*.  17.1.2008.  Arkistoitu 28.9.2011. Viitattu 1.9.2008.
2. 1 2  Latvakangas, Eva: Julkisuus on pirullinen ystävä *Turun Sanomat*.  8.2.2004. Viitattu 16.5.2009. [vanhentunut linkki]
3. ↑  Mainonnan tekijöitä Markkinointiviestinnän toimistojen liitto. Viitattu 16.5.2009.
4. ↑  Fachhochschule Köln Fachhochschule Köln. Viitattu 17.11.2006. (saksaksi)
5. ↑  Sirén, Juhani: Taiteilijan elämää *City-lehti*.  2007. Viitattu 16.5.2009.
6. ↑  Juhani Palmu esittelee Alahärmässä Eero Nelimarkan kirjeitä ja taidetta.  *Helsingin Sanomat*, 24.7.2006. Hakutulos HS:n arkistosta. Viitattu 18.7.2006.
7. ↑  Juhani Palmu sulki Galleria Strindbergin.  *Helsingin Sanomat*, 18.7.2007. Hakutulos HS:n arkistosta. Viitattu 18.7.2007.
8. ↑  Juhani Palmu jätti avioerohakemuksen *Ilta-Sanomat*.  4.4.2009. Viitattu 5.4.2009.
9. ↑  Lehtinen, Pasi: Taas käräjille! *Iltalehti*.  12.6.2010. Viitattu 12.6.2010.
10. ↑  Taiteilija Juhani Palmu syttyi palamaan – loukkaantui vakavasti ja on nukutettuna sairaalassa, vaimo: "Hän oli aivan tulessa" *Ilta-Sanomat*.  13.6.2017. Viitattu 13.6.2017.
11. ↑  Pahasti palanut Juhani Palmu jälleen isossa operaatiossa: menetti yhdeksän varvasta *iltalehti.fi*. Viitattu 28.6.2017.
12. ↑  Maria Nykänen: Juhani Palmulta löytyi kasvain – vaimon epäilykset heräsivät kun miehen virtsa muuttui kahvin väriseksi *Ilta-Sanomat*.  16.5.2019. Viitattu 16.5.2019.
13. ↑  Noora Hapuli: Seiska: Juhani Palmu, 76, syttyi jälleen palamaan – makaa kriittisessä tilassa sairaalassa *Ilta-Sanomat*.  11.3.2021. Viitattu 11.3.2021.
14. ↑  Iida Tani: Seiska: Palamaan syttyneen Juhani Palmun jalka ja sormet amputoitiin *Ilta-Sanomat*.  8.4.2021. Viitattu 10.11.2021.

Aiheesta muualla
----------------

* Palmun kotisivut (englanniksi, suomeksi, ruotsiksi, ranskaksi, espanjaksi, saksaksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Suomi (KANTO)
* Yhdysvallat

 |
|  |
| Henkilöt | 
* Ritva
* Elonet

 |
|  |
| Muut | 
* IdRef

 |

 |